**ERASMUS+ “IESĀCĒJA CEĻVEŽI” DALĪŠANĀS PIEREDZĒ**

**I. Dalīšanās pieredzē Rīgas 95. vidusskolā**

21. un 28. novembrī Rīgas 95. vidusskolas skolēni, kuri piedalījās Erasmus+ projektā “Iesācēja ceļveži”, dalījās pieredzē par savu dalību projektā ar 9. un 10. klašu skolēniem, stāstot par dažādām aktivitātēm un norisēm, kuras viņi piedzīvoja projekta ietvaros. Skolēni pastāstīja par to, kā projekta aktivitātes veicināja viņu personīgo izaugsmi, attīstīja komunikācijas prasmes un paplašināja redzesloku, kā arī par to, kā Erasmus+ projekts ļāva iepazīt jaunas kultūras un veidot starptautiskus kontaktus.

Tikšanās mērķis bija ne tikai dalīties ar pieredzi, bet arī iedvesmot jaunākos skolēnus uz aktīvu iesaistīšanos starptautiskos projektos un veicināt izpratni par Erasmus+ piedāvātajām iespējām. 9.a klases skolniece Anna Petrušina stāstīja par Erasmus+ iespējām skolēniem, kuras piedāvā Jaunatnes starptautisko programmu aģentūra.

Pasākums bija vērtīgs gan projekta dalībniekiem, kuri guva iespēju reflektēt par saviem sasniegumiem, gan 9. un 10. klašu skolēniem, kuriem tas sniedza iedvesmu un praktiskus padomus nākotnei.

**II. Dalīšanās pieredzē Erasmus+ “Iedvesmas pietura” konferencē**

11.decembrī Rīgas 49. vidusskolas Aktu zālē (Krišjāņa Valdemāra ielā 65) notika ikgadēja ES projektu gada noslēguma konference “Iedvesmas pietura”, kuru organizēja Rīgas valstspilsētas pašvaldības Izglītības, kultūras un sporta departament Finanšu pārvalde. Rīgas 95. vidusskolas Erasmus+ “Iesācēja ceļveži” projekta koordinatore Jeļena Miloša stāstīja par īstenotajām projekta aktivitātēm – Latvijas mantojums, Itālijas mantojums un Turcijas mantojums.

  

